32 WALTEB DE HENLE 



COMENT VOS DEUET VOS MOTUNS CHANGER. 



A la seynt symon e seyn Iude facet tuer deus de mey- 

 lurs e deus de myuueyns e deus de pyres e si vos trouet 

 ke eus ne seyent mye seyens fetes vendre vne partye a lele 

 genz par bone surte iekes a la hokeday e done fetes releuer 

 autres. 



Des owes e des gelyns. 



Des owes e des gelyns seyt al ordeynement du baylyf e 

 ne mye pur ceo al tens ke io fu baylyf dayes eurent les 

 owes e les gelyns a ferme. Owe a xij d. e gelyne a iij 

 d. e en aucun an valent iiij d. 



De vendre en seson. 



Vendet e achatet en seson par vewe de vn real * homme 

 ou de deus ke pussunt testmoyner les choses car souent 

 auent ke ceus ke rendent aconte en cressent les achaz e 

 amenusent les ventes. Si vos deuet vendre 2 par peys 

 iluk seet auerty kar il ia fraude grant a ceus ke ne se 

 seuent entreweyter. 



De vewe de aconte. 



Veue de aconte fetes ou facet fere par aucun de ki vos 

 fyet vne 3 foys en Ian. E final acounte au chef del an. 

 Vewe de aconte fu fet pur sauoyr le estat de la chose come 

 des issues receytes ventes achaz e autres despenses e de 

 surse de deners si la ke il seynt leuez e des meyns des 

 serianz remuez. Car souent auent ke serianz e prouoz 

 par euz ou par autres fount marchandyse des deners lur 

 seynur a lour prou e ne mye al prou lur seynur e ceo 

 nest pas leaute. E si arrerage chete sur la conte final ke 



1 leaus. 2 [ou achatcr.] 3 deus. 



